હંમેશા આપણી આગળ ચાલતો ગાઇડ એટલે આપણો અંતરઆત્મા, આપણી અંદર વસતો ઈશ્વર જે પ્રતિક્ષણ આપણને સાચો માર્ગ સૂચવતો રહે છે આપણે માત્ર ધ્યાનપૂર્વક સાંભળવાની જ જરુર છે. જે ગાઇડ આપણી પાછળ રહે છે તેનું કામ આપણે ચાલતા ચાલતા ધીમાં પડીએ તો પ્રોત્સાહન આપી આગળ ધપાવવાનું છે. કયારેક જરુર પૂરતો ધકકો મારી આપવાનું અથવા કપરાં ચઢાણોમાં ટેકો આપવાનું કામ આ પાછળ ચાલતો ગાઇડ કરે છે.સાંકળા, ખળબચળાં, કાંટાળાં રસ્તા હાથ પકડી પાર કરાવવાં, પડી જાવ તો બેઠા કરવા અથવા ઉચકી લેવાનું કામ પણ આ પાછળ ચાલતો ગાઇડ કરે છે.આપણે થાકી ગયા હોઇએ અને થોડોવાર આરામ કરવો હોય તો તેમાં સાથ આપે છે અને ફરી પાછાં ચાલવા માટે રસ્તો બતાવે છે. ભૂલમાં ખોટાં રસ્તે ચઢી ગયા હોઇએ તો આપણો ઇશ્વર, આગળ ચાલતો માર્ગદર્શક જે રસ્તે ગયો છે તે તે માર્ગે આપણને પાછા વાળે છે. હવે આ પાછળ ચાલતો ગાઇડ છે કોણ!!! એ છે આપણાં મા-બાપ!! બસ આટલી વાત જો સૌને સમજાય જાય તો જિંદગીનુ ટેકિંગ નીત-નવું, આનંદદાયક અને સરળ બની રહે !! માર્ગમાં આવતી મુશ્કેલીઓનું સમાધાન સહજ બની રહે!! જિંદગી પ્રતિક્ષણ ઉત્સાહપૂર્ણ બની રહે !!